CELEX: 62017CN0381
Language: da
Date: 2017-06-26 00:00:00
Title: Sag C-381/17: Sag anlagt den 26. juni 2017 — Europa-Kommissionen mod Republikken Kroatien

28.8.2017   
            
            
               DA
            
            
               Den Europæiske Unions Tidende
            
            
               C 283/27
            
         Sag anlagt den 26. juni 2017 — Europa-Kommissionen mod Republikken Kroatien
   (Sag C-381/17)
   (2017/C 283/37)
   Processprog: kroatisk
   
      Parter
   
   
      Sagsøger: Europa-Kommissionen (ved M. Mataija, T. Scharf og G. von Rintelen, som befuldmægtigede)
   
      Sagsøgt: Republikken Kroatien
   
      Sagsøgerens påstande
   
   
               —
            
            
               Det fastslås, at Republikken Kroatien har tilsidesat sine forpligtelser i henhold til artikel 42, stk. 1, i Europa-Parlamentets og Rådets direktiv 2014/17/ЕU af 4. februar 2014 om forbrugerkreditaftaler i forbindelse med fast ejendom til beboelse og om ændring af direktiv 2008/48/EF og 2013/36/EU og forordning (EU) nr. 1093/2010 (EUT 2014, L 60, s. 34), idet det ikke har vedtaget de love og administrative bestemmelser, der er nødvendige for at efterkomme direktivet inden den 21. marts 2016, eller under alle omstændigheder ikke har anmeldt disse bestemmelser til Kommissionen.
            
         
               —
            
            
               Republikken Kroatien pålægges i henhold til artikel 260, stk. 3, TEUF en tvangsbøde på 9 865,40 EUR pr. dag regnet fra tidspunktet for afsigelsen af den dom, hvori tilsidesættelsen af pligten til at meddele gennemførelsesforanstaltningerne til det pågældende direktiv fastslås.
            
         
               —
            
            
               Republikken Kroatien tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Republikken Kroatien har tilsidesat sin forpligtelse til at meddele gennemførelsesforanstaltningerne til direktiv 2014/17/EU inden for den frist, der er fastsat i direktivets artikel 42, stk. 1.